Said bin al-Musayyib

Said bin al-Musayyib bin Hazn bin Abi Wahb al-Makhzumi al-Quraisy (bahaso Arab:  سعيد بن المسيب بن حزن بن أبي وهب المخزومي القرشي‎, lahia 15 H/636, wafaik 94 H/715 M; umua 79 taun) adolah salah surang ulama ahli hadits jo ahli fiqih dari Madinah. (1985 M/1405 H). Siyaru A'lamin-Nubala (Cetakan ar-Risalah)  jilid 4: hal. 217246. Mu'assasah ar-Risalah. Baliau tamasuak golongan tabi'in, jo marupoan salah surang dari Tujuah Pakiah Madinah (fuqaha as-sab'ah al-madinah). Di antaro katujuah tokoh Madinah tasabuik, Said acok dianggap sabagai nan paliang bapangaruah.

Said tasabuik takun bana dalam baibadah, alah malakuan haji labiah dari tigo puluah kali, jo salamo ampet puluah taun indak pernah maninggakan salat bajamaah di barih (shaf) partamo di musajik. Imam Ahmad mariwayatkan dari 'Imran al-Jauni baso "Sa'id bin al-Musayyib indak pernah tatingga salat (bajamaah) dalam satiok salatnyo salamo 40 taun, jo indak pulo maliek kuduak para jamaah (dek karano ado di shaf partamo), jo para jamaah indak pernah juo manamukannyo kalua dari musajik (dek karano pulang paliang akia)." Abu Sahal Utsman bin Hakim bakato, "Ambo mandanga Sa'id bin al-Musayyib bakato, 'Sajak 30 taun nan lalu, satiok kali mu'adzin mangumandangkan adzan, ambo pasti alah barado di musajik.'" (2012). Mutiara Zuhud: 509 Nasihat dan Hikmah Pilihan dari Kitab az-Zuhd. hal.272273. Solo:Pustaka Arafah. ISBN 978-602-9024-52-4.

Said adolah urang nan paliang apal babagai ukum jo kaputusan nan dikaluakan dek Khalifah Umar bin Khattab, sainggo baliau mandapek julukan Rawiyatul Umar (pariwayaik Umar). Hadits mursal nan barasa dari Said bin al-Musayyib dianggap hasan dek Imam Syafi'i. Walau baitu, Imam Ahmad jo salainnyo bakato, "Mursalat (kumpulan hadits mursal) nan diriwayatkan deknyo adolah shahih kasadonyo."

Said bamato-pancarian sebagai panjua minyak, jo baliau indak pernah mau manarimo babagai pambarian. Baliau manikah jo anak padusi dari Abu Hurairah. Baliau baranak gadih banamo Ribab, nan walaupun dilamar dek Khalifah Abdul Malik bin Marwan untuak anaknyo Al-Walid, namun dinikahannyo jo muriknyo Abdullah bin al-Wada'ah.

 Caliak pulo 

 Tujuah Pakiah Madinah
 Bani Makhzum

 Rujuakan 

Kategori:Tabi'in
Kategori:Ahli hadits
Kategori:Parawi hadits